Britid uurivad Eesti võimalusi finantskeskuseks kujunemisel Eesti suuruse ja geograafilise asukohaga riigil on võimalik suurendada sarnaselt teiste maailma majanduse tõmbekeskustega oma sisemajanduse kogutoodangut senisest veelgi jõudsama finantsteenuste arendamise kaudu. Uuringu eesmärk ongi välja selgitada, kas see on võimalik ning mida tuleb selleks teha, teatas ministeerium.Kuna maailma rahaturgude kriisi tõttu on mitmed finantsettevõtted turult kadunud või oma tegevuspõhimõtteid muutnud, on vaja kaardistada finantskrahhi järgne olukord - kust, kuhu ja kuidas tänases olukorras Euroopas raha liigub.Samuti selgitatakse uuringus välja Eesti positsioon finantsteenuste väärtusahelas: kuivõrd arenenud on meie finantsteenuste sektor ja millised on tänased eeldused kasvuks.Uuringus analüüsitakse peamisi tõuke- ja tõmbetegureid, mis määravad finantsettevõtete asukohavalikut. Lisaks kaardistatakse ka kindlad finantsteenuste alamvaldkonnad, milles Eestil on suurim kasvupotentsiaal ja tehakse ettepanekuid nende elluviimiseks.Uuringu lõppraport valmib selle aasta juulis.
Britid uurivad Eesti võimalusi finantskeskuseks kujunemisel